આ અંગે મળતી માહિતી અનુસાર સુરત જિલ્લાના ઓલપાડ તાલુકાનાં કીમ નગરના પૂર્વ વિસ્તારના આશિયાના નગરમાં ગતરોજ ભરવાડ પરિવાર અને પરપ્રાંતીય પરિવાર વચ્ચે ઝઘડો થયો હતો. જેમાં ગોવિંદભાઇ પાચાભાઈ ભરવાડે કીમ પોલીસ મથકમાં ફરિયાદ નોંધાવી હતી. સદર ઝઘડામાં કીમ જમાદાર જશવંતભાઈ માનાભાઈ અને કોન્સ્ટેબલ મહેશભાઈ ત્રયમ્બક ઉપરોક્ત ફરિયાદના આરોપીઓ વિકાસ મુનિમગીરી ગોસાઈ, મોનું મુનિમગીરી ગોસાઈ, શિવા મુનિમ ગિરી ગોસાઈ તેમજ તેઓની માતા સુખદેવી ગોસાઈને કીમ પોલીસ અટક કરી પોલીસ મથકે લાવી હતી.ત્યારે ઉપરોક્ત ચારે આરોપીઓ કીમ પોલીસ સ્ટેશનમાંથી ભાગવાના પ્રયાસ કર્યો હતો.આ દરમિયાન તેવોની પાછળ ભાગેલ કોન્સ્ટેબલ મહેશ ત્રબક દ્વારા રોકવાનો પ્રયાસ કરતા પોલિસ કોન્સ્ટેબલ ઉપર હુમલો કરી માતા સુખદેવીએ કોન્સ્ટેબલ મહેશ ત્રયમ્બકને તમાચો મારી બુમાબુમ કરી દીધી હતી.અને બીજા પોલીસ કર્મીઓ દોડી આવી ભાગવાનો પ્રયાસ કરતા તમામ આરોપી પરિવારને પકડવા જતા ઉશ્કેરાયેલા પરપ્રાંતીય પરિવારે પોલીસને નાલાયક ગાળો આપી હોબાળો મચાવી દીધો હતો. માતા સુખદેવીએ ત્રણેય દીકરાને ઉશ્કેરી જો ફરિયાદ થાય તો પોલીસ વિરુદ્ધ કોર્ટમાં માર માર્યા ના નિવેદન માટે દીકરા મોનું અને વિકાસને ઉશ્કેરતા બન્ને એ પોલીસ કમ્પાઉન્ડ માં મુકેલી પી.એસ.આઈ એ.એ ચાવડાની કારના કાચ તોડી નાંખ્યા હતા. જિલ્લા પોલીસનો કાફલો કીમ ગામે ખડકી દેવાયો હતો.